Ca n imussnawen ttuɣa ufin ca n ugaz dag-s Imikruben ddren deg ubinus. Maca ca n Ihulandiyyen ssersen-asen twafit-a n tudert deg ubinus di tezgawt n iseqsan. Ad yili zeɛma xḍan di leḥsab?
Can Imerezzuten d Ihulandiyyen ssiwlen x Monophosphan nni ufin iglanziyyen, ssersen xaf-s aṭṭas n iseqsan. Gruppu n « Igans Snellen » zi University n Leiden, yeɣra nnumrawat n iglanziyyen:
« Anumru n ugaz-nni izemmer ad yili xḍan di tɣuri nnes waha. »
Tɣuri yegga ugruppu ahulandi tettwafser di Preprint Plattform ArXiv
Afuṣfur d tlata n tiderrin n uhidrujin ( PH3) d ttidet di tmurt teggen imudder. Maca wer yelli labud ad yili d tteḥqiq n belli yekked zi ca n tala d tabyulujit deg ubinu.
Manaya nnant la d ca n imussnawen Iglanziyyen zi tesdawit n Cardiff ass n 14 Cutenber. Nnan belli tala n ugaz-a tzemmer ad tili d tajyulujit:
« Urid neqqar belli din tudert deg Ubinus, » tena tamarirt Sara Seagerzi Massachusetts Institute for Technologie (MIT). » Maca nufa agaz n Monophosphan, tala nnes qat ɛad teffer.
ɛad Xelli aṭṭas n imussnawen wer qḍiɛen layas zi tudert deg Ubinus. Minzi netta Abinus anict n tmurt di lmeɣren, yedra s usegnu, maca dag-s 400° n leḥmu, icennef tudert. Di 50-60 kilumit n luɛla, din leḥmu ad yas akd tudert, zemmern ad‑ays ddren imudder d imezzyanen am imikruben.
Imussnawen ttuɣa ɣrin cciɛ id itasen zeg ubinus s utiliskup James-Clerk-Maxwell-yellan di Haway d Utiliskup n Atacama yellan di Ccili. Dinni ufin later n Monophosphan.
I kenniw ttwalam tella tudert di ca n umkan nniḍen bla tamurt? carcem ak‑ineɣ axarres nwem, inim‑aneɣ tmuɣri‑nwem.
Aneɣmis yezwarn x ubinus ad tafem da: Tudert deg ubinus
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn